**Izziņa par atzinumos sniegtajiem iebildumiem**

|  |
| --- |
| **Ministru kabineta noteikumu projekts**  **“Grozījumi Ministru kabineta 2016. gada 26. aprīļa noteikumos Nr.265 “Valsts atbalsta piešķiršanas kārtība meža nozares attīstībai””** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |
| --- | --- | --- | --- | --- |
| Datums | 2021.gada 8. maijs | | | |
|  |  | | | |
| Saskaņošanas dalībnieki | Tieslietu ministrija  Finanšu ministrija  Iekšlietu ministrija  Vides aizsardzības un reģionālās attīstības ministrija  Latvijas Pašvaldību savienība  Latvijas Brīvo arodbiedrību savienība  Latvijas Darba devēju konfederācija | | | |
|  |  | | | |
| Saskaņošanas dalībnieki izskatīja šādu ministriju  (citu institūciju) iebildumus un priekšlikumus | | | Tieslietu ministrijas, Finanšu ministrijas,  Vides aizsardzības un reģionālās attīstības ministrijas,  Iekšlietu ministrijas |
|  | |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Tieslietu ministrija,  Latvijas Tirdzniecības un rūpniecības kamera | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | 6. Izteikt 8.3. apakšpunktu šādā redakcijā:  “8.3. atbilstošu pilnvarojumu, ja iesniegumam pievienotos dokumentus parakstījusi pilnvarota persona.” | | **Tieslietu ministrija**  Lūdzam papildināt projekta anotāciju ar noteikumu projekta 6. punktā paredzētā grozījuma Ministru kabineta 2016. gada 26. aprīļa noteikumu Nr. 265 "Valsts atbalsta piešķiršanas kārtība meža nozares attīstībai" (turpmāk – Noteikumi) 8.3. apakšpunktā nepieciešamības pamatojumu. Tāpat lūdzam apsvērt iespēju šo noteikumu projekta punktu svītrot, īpaši ņemot vērā noteikumu projekta 10. punktā paredzēto grozījumu. | **Ņemts vērā.** | | 6. Svītrots 8.3. apakšpunkts. |
| 2. | 8. Izteikt 10.3. apakšpunktu šādā redakcijā:  “10.3. projekta iesniegums ir pilnībā aizpildīts, un ir iesniegti visi šo noteikumu 8. punktā minētie dokumenti, kas attiecas uz konkrēto atbalsta pretendentu.” | | **Tieslietu ministrija**  Lūdzam papildināt projekta anotāciju ar noteikumu projekta 8. punktā paredzēto grozījumu nepieciešamības pamatojumu, kā arī lūdzam apsvērt iespēju šo noteikumu projekta punktu svītrot. Noteikumu projekta 8. punktā izteiktais 10.3. apakšpunkts papildināts ar vārdiem “kas attiecas uz konkrēto atbalsta pretendentu". Tieslietu ministrijas ieskatā minētais papildinājums ir lieks, turklāt, ņemot vērā Noteikumu 8. punktā uzskaitītos dokumentus (projekta vadītāja un izpildītāja dzīvesgaitas apraksts (*Curriculum vitae*); projekta vadītāja un izpildītāja apliecinājums par gatavību strādāt projektā; kā arī atbilstošu pilnvarojums, ja iesniegumu parakstījusi pilnvarota persona) šķiet pašsaprotami, ka atbalsta pretendents iesniedz minētos dokumentus attiecībā uz sevi. | **Ņemts vērā.** | | Svītrots šo noteikumu projekta 9. punkts (iepriekšējā šo noteikumu projekta redakcijā– 8. punkts).  8. Aizstāt 9.1. apakšpunktā skaitļus un vārdu "10.11., 10.12., 10.13. vai 10.14." ar skaitļiem un vārdu "10.11. vai 10.12.". |
| 3. |  | | **Finanšu ministrija**  Vēršam uzmanību, ka ar noteikumu projekta 2.punktā iekļautajiem grozījumiem netiek paredzēts atbalsts atlīdzībai ekspertiem par projektu iesniegumu un izpildes pārskatu vērtēšanu, attiecīgi lūdzam anotācijā sniegt skaidrojumu šīm izmaiņām vai arī precizēt noteikuma projekta 2.punktu. | **Ņemts vērā.** | | Precizēta anotācija.  12. Izteikt 13. punktu šādā redakcijā:  "Padomes pieaicināti Zemkopības ministrijas eksperti izvērtē izpētes projektus un pārskatus par šiem projektiem atbilstoši izpētes projektu iesniegumu vērtēšanas kritērijiem (4. pielikums)". |
| 4. |  | | **Finanšu ministrija**  Noteikumu projekta 15.punkts paredz izteikt 3.pielikumu jaunā redakcijā, tādā veidā aizstājot šobrīd esošo noteikumu 3. pielikumu “Meža nozares attīstības projektu vērtēšanas kritēriji” ar jaunu 3.pielikumu “Pārskats par projekta īstenošanu”. Ņemot vērā iepriekš minēto, lūdzam anotācijā skaidrot plānotos grozījumus vai arī precizēt noteikumu projekta 15.punkta redakciju. | **Ņemts vērā.** | | 5. Izteikt 7. punktu šādā redakcijā:  "7. Iesniegumu (1. pielikums), šo noteikumu 8. punktā minētos dokumentus, , finanšu līdzekļu izlietojuma kopsavilkumu (2. pielikums), pārskatu par projekta uzdevumu izpildi (5. pielikums) (turpmāk – pārskats) un izmaksu pamatojošus darījumu un samaksu apliecinošus dokumentus iesniedz Lauku atbalsta dienesta (turpmāk – dienests) elektroniskās pieteikšanās sistēmā."  14. Izteikt 1. un 2. pielikumu šādā redakcijā:  15. Izteikt 5. pielikumu šādā redakcijā: |
| 5. |  | | **Finanšu ministrija**  Lūdzam anotācijā skaidrot meža nozares gada balvas “Zelta čiekurs” laureātu balvu izgatavošanai un laureātu balvu fondam plānoto atbalsta finansējuma palielinājumu salīdzinājumā pret 2020.gadu. | **Ņemts vērā.** | | Precizēta anotācija. |
| 6. |  | | **Finanšu ministrija**  Lūdzam atkārtoti izvērtēt plānoto nepieciešamo finansējumu aktivitātēm, kas saistītas ar pasākuma rīkošanu, piemēram, pārskatot meža nozares gada balvas “Zelta čiekurs” pasniegšanas norises nodrošināšanai plānoto finansējumu, ņemot vērā iespējamību, ka pasākuma organizēšanu var ietekmēt pulcēšanās, kontaktēšanās un citi ierobežojumi, kas saistīti ar epidemioloģiskās drošības pasākumu Covid-19 infekcijas izplatības ierobežošanai. | **Ņemts vērā.** | | Precizēta anotācija. |
| 7. |  | | **Finanšu ministrija**  Lūdzam anotācijā skaidrot, kā, ievērojot epidemioloģiskās drošības pasākumus Covid-19 infekcijas izplatības ierobežošanai, plānots nodrošināt pasākuma “Meža dienas 2021” un skolu jaunatnes izglītošanas pasākumam “Konkurss “Mūsu mazais pārgājiens”” norisi. | **Ņemts vērā.** | | Precizēta anotācija. |
| 8. |  | | **Vides aizsardzības un reģionālās attīstības ministrija**  Noteikumu projekta 14. punkts paredz svītrot Ministru kabineta 2016. gada 26. aprīļa noteikumu Nr. 265 “Valsts atbalsta piešķiršanas kārtība meža nozares attīstībai” 20.1.2. apakšpunktu, kas paredz pārskata par projekta uzdevuma izpildi publiskai prezentācijai iesniegšana termiņu. Nav skaidrs, kādēļ šī norma tiek svītrota, tādēļ lūdzam papildināt Noteikumu projekta anotāciju ar skaidrojumu. | **Ņemts vērā.** | | Precizēta anotācija. |
| 9. |  | | **Iekšlietu ministrija**  Projekta 15. punkts paredz izteikt jaunā redakcijā Ministru kabineta 2016. gada 26. aprīļa noteikumu Nr. 265 “Valsts atbalsta piešķiršanas kārtība meža nozares attīstībai” 1. pielikumu, papildinot to ar D sadaļu “Saistības”. Minētās sadaļas 5. un 6. punkts paredz, ka projekta iesniedzējs ar parakstu apliecina, ka: 1) nepastāv spēkā stājies tiesas spriedums vai prokurora priekšraksts par sodu, ar ko tas būtu atzīts par vainīgu krāpšanā, kukuļošanā, komerciālā uzpirkšanā vai noziedzīgas organizācijas dalībā vai līdzdalībā, kā arī nav atzīts par vainīgu krāpšanā, kuras dēļ skartas Latvijas Republikas vai Eiropas Savienības finanšu intereses; 2) tā darbībā nav konstatēti profesionālās darbības pārkāpumi un nepastāv spēkā esošs spriedums, ar kuru tas atzīts par vainīgu nodarījumā saistībā ar tā profesionālo darbību.  Vēršam uzmanību, ka no Projekta un tā sākotnējās ietekmes novērtējuma ziņojuma (anotācijas) (turpmāk – Anotācija) nav saprotams minētās informācijas iegūšanas mērķis un pamats. Tāpat nav skaidrs, vai un kā Lauku atbalsta dienests pārbaudīs minēto informāciju.  Ņemot vērā minēto, attiecīgi precizēt Projektu vai Anotāciju, norādot minētās informācijas ieguves mērķi un pārbaudes veidu.  Ja minēto informāciju paredzēts pārbaudīt, iegūstot ziņas no Iekšlietu ministrijas Informācijas centra pārziņā esošās valsts informācijas sistēmas “Sodu reģistrs” (turpmāk – Sodu reģistrs):   1. lūdzam Anotācijā norādīt attiecīgās likumu normas, kurās paredzēta atbildība par krāpšanu, kukuļošanu, komerciālo uzpirkšanu, dalību vai līdzdalību noziedzīgā organizācijā, krāpšanu, kuras dēļ skartas Latvijas Republikas vai Eiropas Savienības finanšu intereses, kā arī nodarījumi saistībā ar projekta iesniedzēja profesionālo darbību, lai Iekšlietu ministrijas Informācijas centrs nepieciešamības gadījumā varētu izsniegt ziņas, ievērojot normatīvajos aktos noteiktos ziņu izsniegšanas ierobežojumus; 2. lūdzam ņemt vērā, ka Sodu reģistra likuma 21. panta pirmā daļa nosaka, ka Sodu reģistrā iekļautās ziņas sniedz: 1) izmantojot datu pārraidi tiešsaistes režīmā vai citus elektronisko sakaru līdzekļus, ja ziņu saņēmēju identificē; 2) rakstveidā (vēstule vai izziņa). | **Ņemts vērā.** | | Svītrota 1. pielikuma D sadaļa. |
| 10. |  | | **Finanšu ministrija**  Ņemot vērā, ka “Zelta čiekurs” naudas balvu fondam 2020.gadā jau bija paredzēts finansējums iedzīvotāju ienākuma nodokļa segšanai 20 % apmērā, lūdzam anotācijā skaidrot, kāpēc vēl nepieciešams papildu finansējums iedzīvotāju ienākuma nodokļa segšanai par 2020.gadu un, kāpēc tas ir sedzams no Meža attīstības fonda līdzekļiem; | **Ņemts vērā.** | | Precizēta anotācija. |
| 11. |  | | **Finanšu ministrija**  Uzturam  izziņas II sadaļas 6. un 7.punktā minēto Finanšu ministrijas iebildumu, ņemot vērā, ka anotācijā norādīts, ka pasākumu “Zelta čiekurs”, “Konkurss “Mūsu mazais pārgājiens”” un “Meža dienas 2021” īstenošanas nosacījums būs noteikto ierobežojumu ievērošana Covid-19 infekcijas izplatības ierobežošanai, lūdzam arī izvērtēt, vai un kā tas varētu ietekmēt pasākumu īstenošanai nepieciešamo finansējumu un attiecīgi sniegt šādu informāciju anotācijā. | **Ņemts vērā.** | | Precizēta anotācija. |
| Atbildīgā amatpersona | |  | | |  | | |  | projekta īstenošana nedos ieguldījumu meža nozares attīstībā/ neatbilsts publiskotajam darba uzdevumam |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Māra Mīkule

|  |
| --- |
| (par projektu atbildīgās amatpersonas vārds un uzvārds) |
| Meža departamenta Meža nozares stratēģijas un atbalsta nodaļas vecākā referente |
| (amats) |
| Tālr. 67027553; fax. 67027096 |
| (tālruņa un faksa numurs) |
| mara.mikule@zm.gov.lv |
| (e-pasta adrese) |